Granzii din Europa s-au făcut de râs duminică seara.
Bayern nu mai pierduse un meci din decembrie 2019 (1-2 cu Borussia M’gladbach). Guardiola a condus 686 de meciuri în 13 ani ca antrenor. Simeone l-a introdus pe Suarez în min. 70, în locul lui Diego Costa.
Echipele mari de pe continent s-au salvat cu reveneniri spectaculoase sâmbătă, dar, ieri, granzii s-au făcut de râs.Campioana Europei, Bayern Munchen, n-a mai fost maşinăria de fotbal care i-a dat 8 goluri Barcelonei în semifinalele Champions League. Hoffenheim i-a oprit seria invincibilă şi a pus-o la respect cu 4-1.Pep Guardiola n-a avut nici el o soartă mai bună cu Leicester. Hat-trick-ul lui Jamie Vardy îi va da coşmaruri, după ce City a devenit prima echipă în toată cariera spaniolului care a încasat 5 goluri într-un meci.Dacă ar fi fost titular în prima partidă la Atletico Madrid, Luis Suarez ar fi ţintit şi el un hat-trick împotriva Granadei.Barcelona începe deja să-l regrete, după ce pistolarul uruguayan a dat 2 goluri şi o pasă de gol în doar 20 de minute pe teren.